
Folyamat

Egy folyamatot szerettem volna megjeleníteni, mely során a kenyér és a víz, – mely számomra a létezés két alapvető feltételét jelenti – összeépül, átalakul. Egy befőttesüvegbe vizet és kenyérdarabkákat helyeztem, majd folyamatos megfigyelés, fényképezés, és tanulmányozás által alakítottam ki a három művet, hidegtű technikával. A kenyér és a víz számomra nem alapvető élelemként jelenik meg, hanem, mint egy készülő alkotás inspiráló anyagaként. A folyamatot egészen addig kísérem végig, míg a vízben lévő kenyérdarabkák a penészesedés, illetve a végső megsemmisülésig jutnak el. A mű az enyészet folyamatának képi átírása. A kenyérdarabkák transzformációjának fázisaiban egy minőségi átalakulás felmutatására törekedtem. A rendszer felfogható egy belső világnak, tájnak, mely folyamatosan alakul, változik. A sorozat első darabja a valóság látványából indul ki, a második lap átmenet a harmadik grafika felé, mely a saját gondolataim, érzéseimet is felmutatva egyre inkább absztrakcióba fordul át.



